Diskusjon:Tanglewood Guitar Company UK

message: Vel, ikke vet jeg hva «HotCat» er for noe, men at Tanglewood er en gitarprodusent er jeg villig til å vedde et ganske stort beløp på. Makan, altså, hvis det er sånn diverse «hjelpemidler» her inne holder på...  --trudebm (diskusjon) 18. nov. 2015 kl. 00:07 (CET)
Ja beklager, ovennevnte var altså til deg, . --trudebm (diskusjon) 18. nov. 2015 kl. 00:10 (CET)
replies: text: Heisan. Hotcat er en rask måte å endre kategoriene på, da følger det ikke med forklaring, beklager at begrunnelsen for endringen ikke var opplagt. "Bassgitarprodusenter" er en underkategori av "gitarprodusenter" og dermed kan det virke overflødig å plassere bedriften i begge kategorier. Ingen stor sak! Du gjør en kjempejobb. --Mvh Erik d.y. 18. nov. 2015 kl. 00:50 (CET)
replies: text: :Takk, men jeg mener fremdeles det er en stor sak, fordi det var ikke "bassprodusenter" som forsvant, men "gitarprodusenter", og det samme har tydeligvis skjedd med Höfner, Stagg og Rickenbacker, og fåglane veit  hva annet som har mistet sin plassering i en oversikt på grunn av en automatikk som for meg virker baklengs satt opp. Hvis "kategorier" ikke bare skal være en rent teknisk ting her inne, men en hjelp til å gi besøkende oversikt og kunnskap blir det jo riv ruskende galt? Jeg holder forøvrig på med nedennevnte monster, og blir passe sur hvis alt bare forsvinner ut i intet.. :) --trudebm (diskusjon) 18. nov. 2015 kl. 08:22 (CET)
replies: text: ::: Her må der nok tenkes over hvordan det kan endres på kategoritreet slik at både hoved- og underkategoriene beholdes. «Gitarprodusent» er hovedsaken, mens bassgitar er en mindre spesialitet, som forekommer sjeldnere som enkeltprodukt fra en smal leverandør. Ikke alle som leverer generelt leverer alle spesialiteter. Dermed trengs en del underkategorier. De bør vel sideordnes og ikke underordnes. Det blir ulogisk for de som søker på kategoriene ellers, hvis de må rote seg fram via skjulte eller fjernede kategorier. Leser/brukervennlighet er vel hovedsaken for WP. --Bjørn som tegner (diskusjon) 18. nov. 2015 kl. 10:27 (CET)
replies: text: :::Gode betraktninger fra Bjørn her. Jeg kan fint lite om gitarer, men en bedrift som produserer mange slags gitarer ville jeg intuitivt kategorisert som "gitarprodusent", mens en bedrift som er spesialisert på bassgitarer ville jeg lagt i underkategori. Men kanskje er det som Bjørn skriver rimelig å sideordne bassgitarprodusenter med gitarprodusenter, dette kan best vurderes av dere som kjenner bransjen. Trudebm: Nei det er ikke en automatikk i redigeringen av kategoriplassering, dette blir skjønnsmessig og manuelt, ofte av overdrevent hjelpsomme patruljører som undertegnede. Kategorisystemet er hierarkisk og for å unngå overkategorisering så er rutinen å ikke plassere både i to kategorier i er den ene er underordnet. Dette er spesielt viktig når kategoriene begynner få veldig mange artikler (kanskje flere 100), da forsøker vi gjerne å bruke mest mulig spesifikk underkategori. Kategorisystemet er spesielt effektivt når artiklene er plassert i urelaterte kategorier, feks "Bedrifter i område X". Mvh Erik d.y. 18. nov. 2015 kl. 10:48 (CET)
replies: text: ::::Jeg føler jeg er nødt til å spørre; effektivt for hvem? Som besøkende ville jeg nok tenke at «nå har jeg lest om noe innen et emne, og vil gjerne lese mer innen samme emne». Da ser jeg for meg at jo flere kategorier som er tilgjengelig, jo større sjanse er det for at vi treffer nøyaktig denne brukerens interesse, som vil bli værende her og lese. Dersom man havner hos Rickenbacker er det fullt mulig det er fordi man har spesiell interesse for tolvstrengsgitarer, men man kan også ha en spesiell interesse for bassgitarer. Andre igjen vil gjerne lese om gitarprodusenter generelt. Når det gjelder denne konkrete problemstillingen mener jeg vel at bassgitarprodusenter burde ligge på samme nivå som gitarprodusenter, og at begge kan være aktuelle for ett og samme firma. --trudebm (diskusjon) 18. nov. 2015 kl. 11:00 (CET)
thread_title:  Kategori: fjerning av selskapet som gitarprodusent